L 290/572
SK
Úradný vestník Európskej únie
10.11.2022
4.5.3.
Systém zaznamenávania alebo systém spracovania údajov musí byť schopný rozlíšiť čas na ± 15 sekúnd.
4.6.
Ventilátory Ventilátory musia spĺňať požiadavky uvedené v bodoch 4.6.1 a 4.6.2 tejto prílohy.
4.6.1.
Použitím jedného alebo viacerých ventilátorov alebo dúchadiel s otvorenými dverami vzduchotesnej komory na stanovenie strát odparovaním (SHED) musí byť možné znížiť koncentráciu uhľovodíkov v komore na úroveň uhľovodíkov v okolí.
4.6.2.
Komora musí mať jeden alebo viac ventilátorov alebo dúchadiel s možným výtlakom 0,1 až 0,5 m3/s, ktoré dôkladne zmiešavajú atmosféru v komore.
Pri meraniach musí byť možné dosiahnuť v komore rovnomernú teplotu a koncentráciu uhľovodíkov.
Vozidlo v komore nesmie byť vystavené priamemu prúdu vzduchu z ventilátorov alebo dúchadiel.
4.7.
Kalibračné plyny Plyny musia spĺňať požiadavky uvedené v bodoch 4.7.1 a 4.7.2 tejto prílohy.
4.7.1.
Na kalibrovanie a prevádzku musia byť k dispozícii tieto čisté plyny: čistený syntetický vzduch: (čistota < 1 ppm ekvivalentu C1, ≤ 1 ppm CO, ≤ 400 ppm CO2, ≤ 0,1 ppm NO); obsah kyslíka 18 až 21 obj.
%; vykurovací plyn analyzátora uhľovodíkov: (40 ± 2 % vodíka a zostávajúca časť hélium s menej než 1 ppm C1 ekvivalentu uhľovodíka, menej než 400 ppm CO2); propán (C3H8):
minimálna čistota 99,5 %,
bután (C4H10):
minimálna čistota 98 %,
dusík (N2):
minimálna čistota 98 %.
4.7.2.
Musia byť k dispozícii kalibračné plyny a plyny na nastavenie meracieho rozsahu obsahujúce zmesi propánu (C3H8) a čisteného syntetického vzduchu.
Skutočná koncentrácia kalibračného plynu sa musí zhodovať so stanovenými hodnotami s presnosťou ± 2 %.
Ak sa použije rozdeľovač plynov, získané zriedené plyny sa musia stanoviť s presnosťou ± 2 % skutočnej hodnoty.
Koncentrácie špecifikované v bodoch 4.2.3 a 4.3.3 tejto prílohy sa takisto môžu dosiahnuť použitím zmiešavacieho dávkovača plynu používajúceho ako riediaci plyn syntetický vzduch.
4.8.
Váhy na váženie nádoby s aktívnym uhlím na meranie prietoku unikajúcich pár pri znížení tlaku Váhy na váženie nádoby s aktívnym uhlím musia mať presnosť ± 0,02 g.
4.9.
Ohrievanie palivovej nádrže (použije sa len v prípade napĺňania nádoby benzínom)
4.9.1.
Palivo v nádrži, resp. nádržiach vozidla sa musí ohrievať regulovateľným zdrojom tepla; vhodný je napr. vyhrievací vankúš s výkonom 2 000 W.
Systém ohrevu musí teplo rovnomerne odovzdávať stenám nádrže pod hladinou paliva tak, aby nespôsobil miestne prehriatie paliva.
Teplo sa nesmie odovzdávať parám v nádrži nad palivom.
4.9.2.
Zariadenie na ohrievanie nádrže musí umožniť rovnomerné ohriatie paliva v nádrži o 14 °C zo 16 °C v priebehu 60 minút, pričom poloha snímača teploty musí zodpovedať polohe opísanej v bode 4.9.3 tejto prílohy.
Systém ohrevu musí byť schopný počas procesu ohrievania nádrže regulovať teplotu paliva v rozmedzí ± 1,5 K požadovanej teploty.
4.9.3.
Bez toho, aby došlo k únikom vyplývajúcim z netesností, musí byť palivová nádrž vozidla vybavená snímačom teploty, aby sa mohla merať teplota uprostred paliva v palivovej nádrži, keď je naplnená na 40 % svojho objemu.
5.
Postup starnutia nádoby s aktívnym uhlím na skúšobnom zariadení a stanovenie koeficientu priepustnosti (PF)
5.1.
Starnutie nádoby s aktívnym uhlím na skúšobnom zariadení Pred vykonaním postupov skúšky strát z odstaveného vozidla za tepla a strát pri výdychu z nádrže musí byť nádoba s aktívnym uhlím podrobená postupu starnutia podľa opisu na obrázku C3/1.